section_heading: Upotreba glagola kretanja u prenesenom značenju
paragraph_text: Glagoli kretanja se zajedno s imenicama mogu upotrebljavati u prenesenom značenju. U takvim slučajevima kod njihove uporabe vrijedi nekoliko pravila. Ako je glagol bez prefiksa, može se upotrijebiti samo jedan glagol - ili glagol određenog kretanja ili glagol neodređenog kretanja. Npr. нести ответственность, носить фамилию. Kad se radi o glagolu s prefiksom, za svaku rekciju se upotrebljava glagol s određenim prefiksom. Npr. приносить пользу, выносить выговор. Moguća je i upotreba glagola i određenog i neodređenog kretanja: приносить/принести пользу, выносить/вынести выговор.